Dale Steyn in aksie. (Argieffoto: ANA via ICC)
Pakistan speel van vandag af in hul opwarmingswedstryd teen ŉ Presidentspan op Willowmoore Park in Benoni.
Intussen het die Proteas slegte nuus ontvang voor aanstaande week se eerste toets teen Pakistan. Vernon Philander sukkel met ŉ haarlynfraktuur aan sy duim en sal nie beskikbaar wees nie. Lungi Ngidi is ook op die kantlyn tot Februarie. Die snelaanval sal dus deur Kagiso Rabada, Dale Steyn en Duanne Olivier gelei word.
Australië het die tweede toets teen Indië in Perth met 146 lopies gewen en die reekstelling een elk gemaak. Daar bly nog twee toetse oor in die reeks van vier. Die derde toets begin op Tweede Kersdag in Intussen het die keurders dieselfde 13-tal behou vir die laaste twee kragmetings.
In Wellington het die eerste toets tussen Nieu-Seeland en Sri Lanka op dag vyf onbeslis geëindig. Kusal Mendis (141 nun) en Angelo Mathews (120 nun) het byna twee dae lank gekolf om Sri Lanka te laat oorleef. Reën het spel op laaste dag ook boonop verkort.
Sri Lanka 282 en 287/3
Bangladesj en die Windies se tweede T20-wedstryd word vandag in Dhaka Die Windies het die eerste kragmeting gewen.
In die plaaslike meerdagreeks begin vandag drie wedstryde om 10:00.
Die Proteas se paaltjiewagter-kolwer, Heinrich Klaasen, sal aanstaande jaar saam met AB de Villiers vir die Royal Challengers Bangalore in die Indiese Premierliga Verskeie Suid-Afrikaanse sterre is egter nie gister vir die IPL opgeraap nie. Dit sluit in Dale Steyn, Hashim Amla, Reeza Hendricks, Rilee Rossouw en Morne Morkel.
SA Rugby en die Stad van Kaapstad is besig met gesprekke om die Suid-Afrikaanse been van dié wêreldreeks vir minstens nog drie jaar in Kaapstad aan te bied. Verlede jaar het die stad se koffers ŉ inspuiting van nagenoeg R765 miljoen uit die toernooi gekry.
• Die omstrede José Mourinho is gister as Manchester United se bestuurder afgedank. Foto: Mike Egerton/PA via AP
Ná die 2018 Alfred Dunhill-kampioenskap geniet die spelers nou ŉ blaaskans tot vroeg in die nuwe jaar. Die eerste groot toernooi word in die Amerikaanse reeks gespeel.
3 – 7 Januarie 2019
Sentry Toernooi van Kampioene in Kapalua, Maui
10 – 14 Januarie 2019
Sony Ope in Honolulu, Hawaii
16 – 19 Januarie 2019
Europese reeks: HSBC‑kampioenskap in Abu Dhabi
Suid-Afrika se vrouespan speel vandag in Kaapstad in hul vierde en laaste kragmeting teen ŉ internasionale uitnodigingspan. Die laaste wedstryd begin om 18:30.
Andy Birkett gaan aanstaande jaar poog om sy negende (uit tien) Dusi‑kanomarathon te wen. Dié marathon oor drie dae word van 14 tot 16 Februarie aangebied. Birkett het as skoolseun in 2010 reeds sy eerste marathon beklink.
Die omstrede José Mourinho is gister as Manchester United se bestuurder afgedank. Die span is tans sesde op die Premierliga se punteleer en die span het ŉ hele rits swak vertonings agter die blad.
In die Engelse Ligabeker word vanaand twee wedstryde gespeel.
Arsenal 21:45 Tottenham Hotspur